สวัสดีค่ะ คือตัวเองมีความเสี่ยงเมื่อ6-7ปีที่แล้ว ล่าสุดเสี่ยงเมื่อ1ปีก่อนแต่ใส่ถุงยาง เพิ่งไปตรวจหาเชื้อhivที่คลีนิคแห่งหนึ่งเมื่อวันที่12กรกฎาที่ผ่านมา เป็นตัวเทส anti-hiv รอประมาณเกือบ5นาที ขึ้น1ขีด ผลเป็นลบ แต่ยังแอบมีความกังวลใจอยู่ ว่าผลจะผิดพลาดหรือไม่ แล้วมีความน่าเชื่อถือแค่ไหน ไม่ทราบว่ายังจำเป็นที่จะต้องไปตรวจรอบที่ 2 ไหมคะ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศโดยการตรวจว่าเป็น hiv หรือไม่นั้น อธิบายคร่าวๆคือ1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงดังนั้นหากผ่านมาเกิน 3 เดือน ตรวจภูมิคุ้มกันให้ผลเป็นลบแล้ว ผลก็ค่อนข้างแน่นอน ไม่มีความจำเป็นต้องไปตรวจรอบที่ 2 อีก แต่หากไม่มั่นใจสามารถไปตรวจยืนยันที่รพ.อีกครั้งได้ค่ะ